Pronostic categoric înaintea meciului Halep - Badosa: "O tragere mai bună nu se putea!"
Paula Badosa, fost număr 2 mondial, nu traversează cea mai bună formă a carierei. Sportiva din Spania, în vârstă de 26 de ani, a jucat ultimul său meci oficial pe 19 februarie, în primul tur de la Dubai, când s-a accidentat și s-a retras la scorul de 6-4 pentru adversara Lulu Sun.
Simona Halep, considerată favorită în duelul cu Paula Badosa de la WTA Miami
Deși Halep vine după o lungă perioadă de pauză, aproximativ un an și jumătate de la ultimul meci oficial, americanii de la Sportskeeda o consideră favorită pe româncă în duelul cu Paula Badosa, așteptându-se la o victorie în două seturi.
"Deși nu a putut juca în circuit în ultimele 18 luni, Halep s-a antrenat continuu. Totuși, nimic nu se compară cu un meci oficial, iar nivelul de joc al româncei va fi acum testat.
Având în vedere problemele recente ale lui Badosa cu accidentările, Halep nu putea cere o tragere la sorți mai bună decât aceasta. Românca are și avantajul de a fi câștigat ambele precedente dueluri contra jucătoarei din Spania. Au fost victorii destul de lejere, în două seturi, cu doar șapte game-uri pierdute de româncă în cele patru seturi.
Badosa a avut probleme contra lui Halep în trecut. Jocul defensiv neobosit al lui Halep i-a creat dificultăți jucătoarei din Spania. Este totuși posibil ca fostul lider mondial să fie 'ruginit', având în vedere pauza lungă din circuit.
Cu toate acestea, Halep pare într-o formă fizică mult mai bună. Badosa nu a mai jucat de o lună, ultimul său meci fiind la Dubai, când s-a retras în primul tur. Dacă românca nu și-a pierdut instinctele pe perioada acestei pauze, ar trebui să fie capabilă să treacă de adversara sa.
Pronosticul nostru este că Simona Halep va câștiga în două seturi", a scris Sportskeeda.
- Meciul Simona Halep - Paula Badosa se va disputa marți, în primul tur de la WTA Miami. Organizatorii nu au anunțat încă ora de start a confruntării.
- La cele mai multe case de pariuri, Simona Halep și Paula Badosa au cote egale pentru victorie - 1.90.
- Halep și Badosa s-au mai întâlnit de două ori, iar Simona Halep s-a impus de fiecare dată. Mai întâi, cele două s-au duelat în turul doi al turneului WTA de la Madrid. Atunci, Halep a câștigat cu scorul de 6-3, 6-1. Ulterior, Halep a învins-o pe Badosa în optimi la Wimbledon, când românca a câștigat cu 6-1, 6-2.
Simona Halep, traseu de coșmar la Miami
Dacă va reuși să treacă de primul tur, Halep o va întâlni pe Aryna Sabalenka (2 WTA), iar lucrurile se vor complica și mai tare pentru campioana noastră în cazul în care va merge mai departe.
În runda a treia, Halep ar putea să dea peste Karoline Wozniacki (129 WTA), Krejcikova sau Putintseva (21 WTA) sau Putintseva (68 WTA).
Dacă va reuși imposibilul și se va califica în sferturile de finală ale turneului de la Miami, Simona Halep s-ar putea duela cu Qinwen Zheng (7 WTA), Beatriz Haddad Maia (13 WTA), Victoria Azarenka (32 de ani) sau Katie Boulter (30 WTA).
În semifinale, Halep ar putea întâlni nume precum Rybakina, Sakkari, Kalinskaya sau Ostapenko, iar în ultimul act s-ar putea afla față în față chiar cu liderul mondial, Iga Swiatek, sau cu jucătoare precum Coco Gauff, Jessica Pegula, Ons Jabeur sau Svitolina.
Urmăriți SPORT.RO și pe Google News